TASCO ลุ้น Q4/60 ฟื้นตัวตามช่วง High Season แนะซื้อเป้า 26.25 บ.
TASCO ลุ้น Q4/60 ฟื้นตัวตามช่วง High Season แนะซื้อเป้า 26.25 บ.
3 ม.ค. 2561

บล.เอเชีย เวลท์ ระบุในบทวิเคราะห์วันนี้(3 ม.ค.) ว่า บริษัท ทิปโก้แอสฟัลท์ จำกัด (มหาชน) หรือ TASCO คาดผลประกอบการที่ย่ำแย่ในไตรมาส 3/60 จะเป็น Bottom Out คาดว่าผลประกอบการไตรมาส 4/60 จะฟื้นตัวกลับมาดีเนื่องจากปริมาณขายที่ลดลงในไตรมาส 3/60 จะเข้ามาเพิ่มในไตรมาส 4/60 ขณะที่ราคาขายในประเทศช่วงไตรมาส  4/60-ไตรมาส  1/61 สูงต่อเนื่อง และคาดว่าทำให้ผลประกอบการไตรมาส 1/61 ออกมาดีขึ้นโดดเด่น
เนื่องจากเป็นช่วง High Season ของยางมะตอยในไตรมาส 1 และ ไตรมาส 4 ของทุกปี ราคายางมะตอยในเดือนพ.ย.-ธ.ค.60 ฟื้นตัวต่อ เนื่องจากราคายางมะตอยในจีนขึ้นมายืน 14.1 บาทต่อ กก. ซึ่งเป็นระดับที่ดีใกล้เคียงกับราคาขายในประเทศไทย เป็นปัจจัยบวกหนุนกำไรไตรมาส 4/60 และ  1/61
Price Pattern ของ TASCO แม้ว่าจะมีแนวโน้มหลักอยู่ในแนวโน้มขาลง (Downtrend) จากการเกิดทั้ง Weekly &amp; Monthly Sell Signal แต่ Price Pattern กลับมีความแข็งแกร่งระยะสั้นจากการเกิด Daily Buy Signal เมื่อพิจารณาจากความแข็งแกร่งในระยะสั้น มีเป้าหมายแรกอยู่ที่ 22.40 บาท และมีเป้าหมายต่อไปอยู่ที่ 26.25 บาท ตามลำดับ